Dārza Pasaule
Dārza Pasaule ir žurnāls dārzkopjiem - gan iesācējiem, gan pieredzējušajiem - latviešu valodā, iznāk reizi mēnesī. Kopš 1999. gada žurnālu izdod a/s Diena uzņēmums Izdevniecība "Dienas žurnāli". Galvenā redaktore Solvita Smilģe. Žurnālā tiek publicēti raksti un intervijas par to, kā ierīkot un uzturēt savu dārzu. Katru mēnesi tiek publicēti raksti šādās rubrikās: Ziņas, notikumi, jaunumi; Dārza Pasaules kolekcija - augu šķirņu apskati; Puķu dārzs; Dārza Pasaule viesojas - sabiedrībā populāru cilvēku un dārzkopības speciālistu dārzi; Augļu dārzs; Darbu burtnīca; Sakņu dārzs; Augu aizsardzība; Receptes; Dārza ierīkošana; Jautājumi un atbildes. Žurnāla devīze ir "Lielākais un skaistākais dārzu žurnāls Latvijā!"